Teame, et pole vist suurt põhjust rõõmustada tänapäevade ummi­kute, lingude ja reaktsiooni  udude üle, kas aga nutetakse ainult seks, et pole võimalusi enam siuruliste pilgarite pidamiseks või on see ainult pohmelus siurulisest elupõletamisest? "Pill pika ilu järele"? Aga vist igal juhul on see selle esteetitseva nokitsemise, liigse peenutsemise ja siurulise elupõletamise agoonia, mida praegu nii selgesti võime näha viimaste aastate puhtavereliste noor-eestlaste ja täishingeliste "Siuru" edustajate tooteis. Kas lõpeb see enesetappega - või järgneb sellele uuestisünd ? Loodame, et see oleks  elulisem eelmisest.